**ОБЯВА**

**“ТЕРЕМ-ХОЛДИНГ” ЕАД - гр. София**

**обявява конкурс за набиране на оферти за избор на регистриран одитор или
одиторско предприятие за извършване на независим финансов одит на годишните
финансови отчети за 2025 година на дъщерните дружества в група „Терем“**

Конкурсът ще се проведе по реда на утвърдената ***„Процедура за избор на независими регистрирани одитори на дъщерните дружества в група „ТЕРЕМ“****.*

**Данни за дъщерните дружества:**

 **хил. лв.**

|  |  |  |
| --- | --- | --- |
| **Дружество** | **Сума на актива към 31.12.2023 г.** | **Сума на нетните приходи от продажби на продукция за 2023 г.** |
| „Терем - КРЗ Флотски арсенал Варна” ЕООД | 28 703 | 27 105 |
| „Терем - Хан Крум” ЕООД | 11 561 | 2 554 |
| „Терем - Ивайло” ЕООД | 4 837 | 3 173 |
| „Терем - Летец” ЕООД | 3 808 | 3 053 |
| „Терем - Цар Самуил” ЕООД | 2 872 | 3 174 |

Годишните финансови отчети на дружествата се съставят при спазване изискванията на Международните стандарти за финансово отчитане и Международните счетоводни стандарти.

**Изисквания към участниците в конкурсната процедура (техническо предложение):**

1. Да представят удостоверение от Института на дипломираните експерт-счетоводители (заверено копие), доказващо статута на участника на регистриран одитор по смисъла на ЗНФО, и заверена разпечатка от сайта на ИДЕС;
2. Списък на лицата, които отговарят за извършването на услугата и одитиращия екип, с приложени към него документи, удостоверяващи образованието и професионалната им квалификация. Посочва се дипломираният експерт-счетоводител, носещ отговорност за изпълнение на поръчката. Списъкът се представя в оригинал, а документите към него - копия, заверени от участника.
3. Писмо за приемане на одиторски ангажимент със съдържание, определено в Международните одиторски стандарти;
4. Да представят декларация по чл.53 във връзка с чл.54 на ЗНФО за независимост от одитираното предприятие/я и липса на конфликт на интереси;
5. Да представят ценова оферта, в която да посочват обхвата на предлаганата услуга;
6. Да представят информация за опита в одитирането, включително и на подобни дружества - списък на основните договори за извършен през последните три години одит на предприятия с посочване на информация за сума на активите и численост на персонала.

**Срок и място на изпълнение:**

* Срок: до 20.04.2026 година да бъде изготвен и представен одиторския доклад на годишния финансов отчет на всяко едно от дъщерните дружества;
* Място на изпълнение: административната сграда на съответното дъщерно дружество (в гр. София и в страната).

**Предлагана цена и начин на плащане (ценово предложение):**

* Да се представи ценова оферта с включени всички преки и допълнителни разходи, свързани с одита (не се допуска отделно фактуриране на командировъчни и други допълнителни разходи).
* Ценовата оферта трябва да съдържа информация за:
* Работни часове за проверка и заверка - поотделно за всяко едно от дружествата, както и за целия ангажимент;
* Цена за 1 час проверка - поотделно за всяко едно от дружествата, както и за целия ангажимент;
* Обща сума на одита - поотделно за всяко едно от дружествата, както и за целия ангажимент;
* Допълнителни услуги от одитора - периодични консултации /минимум на тримесечие/, методологична помощ и други, без да се увеличава цената на одита.
* Начин на плащане: чрез директен банков превод, по посочена от изпълнителя банкова сметка, в срок от 20 дни от датата на предаване на одиторския доклад;

***Забележка:*** *Всички оригинални документи към офертата да са подписани от представляващия участника по съдебна/търговска регистрация и да бъдат оформени с административен печат.*

*Всички копия на документи, които са представени с офертата, да бъдат заверени с гриф*

*„Вярно с оригинала", подписани с подпис на представляващия участника по търговска регистрация.*

**Срок на валидност на офертите –** до подписване на договора.

**Друга информация:**

* Офертата трябва да бъде представена в запечатан непрозрачен плик с надпис на лицевата страна **„Процедура за избор на одитор за извършване на независим одит на годишни финансови отчети”** и името на кандидата - регистриран одитор или одиторско предприятие, точен адрес на подателя и лице за контакти, както и телефон за връзка. Предлаганата с офертата цена се представя в отделен запечатан непрозрачен плик с надпис **„Ценово предложение”,** поставен в плика с офертата.
* Пликът с офертата (съдържащ техническото и ценово предложения поотделно) се подава **до 16,00 часа на 13 юни 2025 година** на адрес: град София-1000, ул. „Иван Вазов“ №.12, етаж 4, стая № 10 "Деловодство”. Оферти, получени в деловодството след посочения краен срок, няма да бъдат приемани. Офертите на кандидати, чиито технически предложения не отговорят на условията на конкурса, няма да бъдат класирани. Оценяването на офертите, които отговорят на изискванията на настоящия конкурс, ще се извърши в съответствие с утвърдената „Процедура за избор на независими регистрирани одитори на дъщерните дружества в група „ТЕРЕМ“.
* Допълнителна информация може да бъде предоставена в срок до 15.00 часа на 06 юни 2025 година на адреса на дружеството, както и на телефон 02/806 27 48 или чрез запитване на e-mail: terem@terem.bg.